## **ВЪПРОСИ И ОТГОВОРИ ПО ПРОЦЕДУРА BG05SFOP001-2.006:**

## **СПЕЦИАЛИЗИРАНИ ОБУЧЕНИЯ ЗА ЦЕНТРАЛНАТА АДМИНИСТРАЦИЯ, АКТУАЛНИ КЪМ 02.03.2018 г.**

## **Въпрос № 1 получен на 29.12.2017 г. от г-н Йордан Лазов, YoALazov@mvr.bg**

## Уважаеми колеги,

## Главна дирекция "Национална полиция" има необходимостта от разяснение във връзка с процедура BG05SFOP001-2.006 Специализирани обучения за централната администрация:

## Както е отбелязано в Насоките за кандидатстване, допустими кандидати ще бъдат структури на централната администрация на изпълнителната власт. В тази връзка ни е необходимо уточнение - допустими ли ще бъдат подразделенията на Националната полиция, чиито служители работят по закона за МВР, а не по силата на закона за държавния служител.

## Пример: Интерес по тази процедура проявяват отдел "Икономическа полиция", както и полицейските служители с разследващи функции. Те биха искали да се организират специализирани курсове на обучение, съгласно техните правомощия и пряко свързани с изпълнение на функционалните им задължения.

## Моля за съдействие и разяснение, допустимо ли ще бъде това.

## Предварително благодарим за съдействието.

## Сектор "Международно сътрудничество и международни проекти"

## Главна дирекция "Национална полиция" - МВР

### **Отговор на УО на ОПДУ, публикуван на 04.01.2018 г.**

### Както е отбелязано в т. 12 от Насоките за кандидатстване (НК), допустими кандидати по Процедура BG05SFOP001-2.006 „Специализирани обучения за централната администрация“ са структури на централната администрация на изпълнителната власт.

### Тъй като Главна дирекция "Национална полиция" , съгласно чл. 37, ал. 2 от Закона за Министерството на вътрешните работи е самостоятелно юридическо лице и същевременно е структура на централната администрация на изпълнителната власт, проектно предложение може да бъде подадено от Главна дирекция "Национална полиция".

### Дирекцията може да подаде повече от едно проектно предложение по процедурата, както е отбелязано в т. 12 от Насоките за кандидатстване. Допустимо е едно от проектните предложения, подадени от дирекцията да включва единствено специализирани курсове на обучение за служителите на отдел "Икономическа полиция", както и на полицейските служители с разследващи функции, съгласно техните правомощия и пряко свързани с изпълнение на функционалните им задължения.

### Всички служители на Главна дирекция "Национална полиция" и на нейните отдели, са допустима целева група по Процедура BG05SFOP001-2.006 „Специализирани обучения за централната администрация“ независимо дали техният статут се урежда със Закона за МВР, Закона за държавния служител или Кодекса на труда, съгласно чл. 142 от Закона за МВР.

## **Въпрос № 2 получен на 08.01.2018 г. от г-жа Златка Георгиева,** [**mamireva@abv.bg**](mailto:mamireva@abv.bg)

## Здравейте,

## Общинските администрации допустим бенефициент ли са в обявена от вас Процедура BG05SFOP001-2.006?

## Поздрави,

## Златка Георгиева

### **Отговор на УО на ОПДУ, публикуван на 09.01.2018 г.**

### Съгласно т. 12 от Насоките за кандидатстване (НК) по Процедура BG05SFOP001-2.006 „Специализирани обучения за централната администрация“, допустими кандидати по процедурата са структури на централната администрация на изпълнителната власт и институции и администрации на еднолични органи, създадени със специален закон или с Конституцията на Република България.

### Съгласно чл. 38, ал. 2 от Закона за администрацията, общинските администрации се включват в териториалната администрация на изпълнителната власт.

### Предвид това, общинските администрации не попадат сред допустимите кандидати по Процедура BG05SFOP001-2.006 „Специализирани обучения за централната администрация“.

## **Въпрос № 3 получен на 11.01.2018 г. от г-жа Латинка Петканова, latinkapetkanova@abv.bg**

## Здравейте,

## Дружествата от холдингов тип със 100% държавно участие в капитала и търговски дружества (ЕООД) с принципал определено министерство допустими бенефициенти ли са в обявена от вас Процедура BG05SFOP001-2.006?

## Поздрави,

## Латинка Петканова

### **Отговор на УО на ОПДУ, публикуван на 18.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл държавните предприятия и дружествата със 100% държавно участие не са допустими кандидати по процедурата, тъй като не са нито структури на централната администрация, нито органи на държавна власт на национално ниво и/или техни администрации които са извън изпълнителната власт, създадени със специален закон или с Конституцията на Република България.

### В допълнение държавните предприятия и дружествата със 100% държавно участие не могат да имат принос към изпълнението на целта на процедурата „Подобряване на специализираните знания и умения на служителите в администрацията“ и на Специфична цел № 2 „Подобряване на специализираните знания и умения на служителите в администрацията и развитие на механизми за кариерно развитие“ на Приоритетна ос № 2 „Ефективно и професионално управление в партньорство с гражданското общество и бизнеса“ на Оперативна програма „Добро управление“, по която е обявена процедурата.

## **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## **Въпрос № 4 получен на 11.01.2018 г. от г-жа Таня Димитрова,** [**tania\_dim@abv.bg**](mailto:tania_dim@abv.bg)

## Здравейте,

## Моля за Вашите разяснения във връзка с обявена схема за безвъзмездна помощ „Специализирани обучения за централната администрация“:

## Моля да разясните дали Регионалните здравни инспекции са допустими кандидати по схемата, доколкото същите са второстепенен разпоредител с бюджетни средства към Министерство на здравеопазването и са създадени с Постановление №1 от 06.01.2011г за структурни промени в системата на здравеопазването в сила от 14.01.2011г., обн., ДВ, бр.5 от 2011г.; изм., ДВ, бр.15, от 2011г. Обн. ДВ бр. 5 от 2011 г. , изм. ДВ бр. 15 от 2011 г.

## Моля да разясните дали Басейновите дирекции са допустими кандидати по схемата, доколкото същите са второстепенен разпоредител с бюджетни средства към Министерство на околната среда и водите и са създадени със Закона за водите.

## Моля да разясните дали Областните администрации са допустими кандидати по схемата, доколкото областният управител е едноличен орган на изпълнителната власт.

## Благодаря предварително

## С уважение

## Таня Димитрова

### **Отговор на УО на ОПДУ, публикуван на 18.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл териториалните администрации на изпълнителната власт по чл. 38, ал. 2 от ЗА не са допустими кандидати по процедурата, тъй като не попадат в обхвата на чл. 38, ал. 1 от ЗА и не са други органи на държавна власт на национално ниво и/или техни администрации извън изпълнителната власт.

### По-конкретно:

### Регионалните здравни инспекции, предвидени в Закона за здравето, са специализирани териториални администрации по смисъла на чл. 38, ал. 2, т. 3 от ЗА, поради което не са допустими кандидати по процедурата.

### Басейновите дирекции, предвидени в Закона за водите, са специализирани териториални администрации по смисъла на чл. 38, ал. 2, т. 3 от ЗА, поради което не са допустими кандидати по процедурата.

### Областните администрации не са допустими кандидати по процедурата, тъй като са териториални администрации по чл. 38, ал. 2, т. 1 на ЗА.

## **Въпрос № 5 получен на 11.01.2018 г. от г-жа Николина Виткова,** [**projectsbalipb@gmail.com**](mailto:projectsbalipb@gmail.com)

## Съгласно т. 12 от Насоките за кандидатстване (НК) по Процедура BG05SFOP001-2.006 „Специализирани обучения за централната администрация“, допустими кандидати по процедурата са структури на централната администрация на изпълнителната власт и институции и администрации на еднолични органи, създадени със специален закон или

## с Конституцията на Република България. Допустим кандидат по тази процедура ли е Съвместното командване на силите - самостоятелно юридическо лице, създадено по чл. 60д от Закона за отбраната и въоръжените сили на Република България?

## Предварително благодаря,

## Николина Виткова

### **Отговор на УО на ОПДУ, публикуван на 18.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### Съвместното командване на силите по чл. 60а, ал. 2, т. 1 от Закона за отбраната и въоръжените сили на Република България (ЗОВСРБ) е допустим кандидат по процедурата, при условие че е структура на централната администрация на изпълнителната власт по чл. 38, ал. 1 от ЗА или друг орган на държавна власт на национално ниво и/или негова администрация извън изпълнителната власт, създаден със специален закон или Конституцията.

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **Въпрос № 6 получен на 16.01.2018 г. от г-н Павел Янев,** [**p.yanev@inter-project.bg**](mailto:p.yanev@inter-project.bg)

## Здравейте,

## Качените документи по процедура Процедура BG05SFOP001-2.006 - „[Документи за кандидатстване - приложения от 1 до 4](https://eumis2020.government.bg/api/s/file/download/3d804f35-ed82-47c8-81c0-fc27234f708d)”,  „[Документи за информация - приложения от 5 до 9](https://eumis2020.government.bg/api/s/file/download/f6044f5b-e448-410c-bb99-ba3caa47b2c9)” и „[Документи преди сключване на договор - приложения 10 и 11](https://eumis2020.government.bg/api/s/file/download/1ea5c5f8-8a82-4d07-8967-ebb142a6d312)” не могат да бъдат отворени.

## Документите „Насоки за кандидатстване” и „ВЪПРОСИ И ОТГОВОРИ” се отварят и могат да бъдат прочетени.

## Моля, да бъде коригирана тази важна техническа нередност.

## Благодаря предварително.

## Поздрави

## Павел Янев

### **Отговор на УО на ОПДУ, публикуван на 18.01.2018 г.**

### Във връзка с подадения от Вас сигнал извършихме проверка на документите по Процедура BG05SFOP001-2.006 - Специализирани обучения за централната администрация, качени както в ИСУН (<https://eumis2020.government.bg/bg/s/Procedure/Info/52ed68c0-b4e4-4270-aa49-c661340bbbbe>), така и на Единния информационен портал (<https://www.eufunds.bg/index.php/bg/op-dobro-upravlenie/item/17713-protzedura-bg05sfop001-2-006-spetzializirani-obucheniya-za-tzentralnata-administratziya>).

### Проверката беше извършена на няколко компютъра в Управляващия орган на програмата като не бяха установени никакви проблеми с отварянето на посочените от Вас архиви и документите в тях.

### В случай, че отново не успявате да отворите архивите и/ или документите в тях, това вероятно се дължи на настройките за сигурност на Вашия компютър или сървър. В тази връзка, моля, опитайте да отворите документите от друг компютър или се обърнете към ИТ специалист за помощ.

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **Въпрос № 7 получен на 17.01.2018 г. от г-жа Татяна Иванова,** [**tatiana.flear@gmail.com**](mailto:tatiana.flear@gmail.com)

## Здравейте,

## може ли да отговорите на въпрос Областна администрация допустим кандидат по BG05SFOP001-2.006 „СПЕЦИАЛИЗИРАНИ ОБУЧЕНИЯ ЗА ЦЕНТРАЛНАТА АДМИНИСТРАЦИЯ“ ли е?

### **Отговор на УО на ОПДУ, публикуван на 18.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл териториалните администрации на изпълнителната власт по чл. 38, ал. 2 от ЗА не са допустими кандидати по процедурата, тъй като не попадат в обхвата на чл. 38, ал. 1 от ЗА и не са други органи на държавна власт на национално ниво и/или техни администрации извън изпълнителната власт.

### По-конкретно областните администрации не са допустими кандидати по процедурата, тъй като са териториални администрации по чл. 38, ал. 2, т. 1 на ЗА.

## **Въпрос № 8 получен на 19.01.2018 г. от г-жа Павлина Рачева,** [**racheva@centralbalkan.bg**](mailto:racheva@centralbalkan.bg)

## Здравейте,

## Моля да отговорите на следния въпрос:

## Директорът на Дирекция „Национален парк Централен Балкан“, която е второстепенен разпоредители с бюджетни кредити към МОСВ, е назначен от Министъра на околната среда и водите на основание чл. 19, ал. 4, т. 4 и чл. 19а, ал. 1 от Закона за администрацията като ръководител на държавна институция, създадена със Закона за защитените територии, която има функции във връзка с осъществяването на изпълнителната власт.

## Моля да потвърдите, че Дирекция „Национален парк Централен Балкан“ е допустим кандидат по Процедура BG05SFOP001-2.006 „Специализирани обучения за централната администрация“, попадащ съответно в т. 1.6, т. 12 от Насоките за кандидатстване като допустими кандидати по процедурата са посочени централните администрации на изпълнителната власт: „други административни структури, създадени с нормативен акт, които имат функции във връзка с осъществяването на изпълнителната власт“.

## Благодаря предварително за отговора!

## Павлина Рачева

### **Отговор на УО на ОПДУ, публикуван на 22.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл териториалните администрации на изпълнителната власт по чл. 38, ал. 2 от ЗА не са допустими кандидати по процедурата, тъй като не попадат в обхвата на чл. 38, ал. 1 от ЗА и не са други органи на държавна власт на национално ниво и/или техни администрации извън изпълнителната власт.

### По-конкретно Дирекция „Национален парк Централен Балкан“ не е допустим кандидат по процедурата, тъй като е специализирана териториална администрация по чл. 38, ал. 2, т. 3 на ЗА. Същото се подкрепя от разпоредбата на чл. 48 от Закона за защитените територии, съгласно която дирекциите на националните паркове са регионални органи, както и от разпоредбата на чл. 3, ал. 1 от Правилника за устройството и дейността на дирекциите на националните паркове (издаден от министъра на околната среда и водите, обн., ДВ, бр. 28 от 19.03.2013 г.), съгласно която дирекциите на националните паркове осъществяват своята дейност на конкретни територии.

## **Въпрос № 9 получен на 22.01.2018 г. от Дирекция на Природен парк "Витоша",** [**dppvitosha@iag.bg**](mailto:dppvitosha@iag.bg)

## Здравейте,

## бихте ли отговорили дали Дирекцията на Природен парк „Витоша“ е допустим кандидат по процедурата?

## Съгласно Устройствения правилник (в сила от 10.02.2012 г., издаден от Изпълнителната агенция по горите към Министерството на земеделието и храните, Обн. ДВ. бр.12 от 10 Февруари 2012 г., изм. и доп. ДВ. бр.28 от 19 Март 2013 г., изм. и доп. ДВ. бр.77 от 16 Септември 2014 г., изм. ДВ. бр.7 от 26 Януари 2016 г., изм. и доп. ДВ. бр.22 от 22 Март 2016 г., изм. ДВ. бр.37 от 17 Май 2016 г., изм. ДВ. бр.61 от 5 Август 2016 г.):

## чл. 2. (1) Дирекцията е специализирано териториално звено на Изпълнителната агенция по горите (ИАГ), създадена със заповед на изпълнителния директор на ИАГ на основание чл. 159 от Закона за горите.

## Дирекцията е създадена за изпълнение на заповедта за обявяване и плана за управление на природен парк "Витоша", защитена зона по Директива на ЕС за опазване на дивите птици - BG0000113 "Витоша" (Заповед № РД-763 от 28.10.2008 г. на министъра на околната среда и водите) и защитена зона по Директива за запазването на природните местообитания и на дивата флора и фауна BG0000113 "Витоша" (РМС № 122 от 2 март 2007 г.), където защитените зони се припокриват с територията на парка.

## (2) Дирекцията е самостоятелно юридическо лице на бюджетна издръжка - структура на ИАГ.

## (5) При осъществяване на своята дейност администрацията се ръководи от принципите на законност, откритост, достъпност, ефективност, отговорност, отчетност, координация, обективност и безпристрастност в рамките на своята компетентност.

## чл.5 (35) Извършва административно обслужване, административни услуги и вътрешни административни услуги по смисъла на Закона за администрацията.

## С уважение

## ДПП "Витоша"

## --

## Дирекция на Природен парк "Витоша"

## ул. "Антим I" 17

## гр. София 1303

### **Отговор на УО на ОПДУ, публикуван на 22.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл териториалните администрации на изпълнителната власт по чл. 38, ал. 2 от ЗА не са допустими кандидати по процедурата, тъй като не попадат в обхвата на чл. 38, ал. 1 от ЗА и не са други органи на държавна власт на национално ниво и/или техни администрации извън изпълнителната власт.

### По-конкретно Дирекция на Природен парк "Витоша" не е допустим кандидат по процедурата, тъй като е специализирана териториална администрация по чл. 38, ал. 2, т. 3 на ЗА.

## **Въпрос № 10 получен на 22.01.2018 г. от Минчо Минчев,** [**minchoto17@abv.bg**](mailto:minchoto17@abv.bg)

## Здравейте,

## Държавно предприятие „Радиоактивни отпадъци“(ДП"РАО") допустим бенефициент ли е по обявената от вас Процедура BG05SFOP001-2.006?

## ДП „РАО“ е юридическо лице по чл. 62, ал. 3 от Търговския закон, образувано на основание чл. 78, ал. 1 от Закона за безопасно използване на ядрената енергия, със седалище София и със специализирани поделения в страната.

## Органи на управление на Предприятието са:

## 1. Министърът на енергетиката;

## 2. Управителният съвет на Държавно предприятие „Радиоактивни отпадъци“;

## 3. Изпълнителният директор.

## ДП „РАО“ се представлява от изпълнителния директор.

## Поздрави,

## Минчо Минчев

### **Отговор на УО на ОПДУ, публикуван на 23.01.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл държавните предприятия и дружествата с държавно участие не са допустими кандидати по процедурата, тъй като не са нито структури на централната администрация, нито органи на държавна власт на национално ниво и/или техни администрации които са извън изпълнителната власт, създадени със специален закон или с Конституцията на Република България. По-конкретно, Държавно предприятие „Радиоактивни отпадъци“ не е допустим кандидат по процедурата.

### В допълнение държавните предприятия и дружествата с държавно участие не могат да имат принос към изпълнението на целта на процедурата „Подобряване на специализираните знания и умения на служителите в администрацията“ и на Специфична цел № 2 „Подобряване на специализираните знания и умения на служителите в администрацията и развитие на механизми за кариерно развитие“ на Приоритетна ос № 2 „Ефективно и професионално управление в партньорство с гражданското общество и бизнеса“ на Оперативна програма „Добро управление“, по която е обявена процедурата.

## **Въпрос № 11 получен на 23.01.2018 г. от Галина Янакиева,** [**GYanakieva.cis@mvr.bg**](mailto:GYanakieva.cis@mvr.bg)

## Kолеги,

## Дирекция "Комуникационни и информационни системи" към МВР проявява интерес към процедура BG05SFOP001-2.006 Специализирани обучения за централната администрация. Във връзка с уточнението за недопустимост на определени типове обучения, свързани с компютърни умения и грамотност, моля да представите Вашето становище по отношение на допустимостта на специализирани обучения по следните теми:

## - Linux;

## - Autocad;

## - CCNA 1-4 на Cisco;

## - VMWare;

## - Network Node Manager (NNME) на HP.

## Предварително благодаря за съдействието,

## Галина Янакиева

### **Отговор на УО на ОПДУ, публикуван на 25.01.2018 г.**

### Видно от т.14 от Насоките за кандидатстване по Процедура BG05SFOP001-2.006 „Специализирани обучения за централната администрация“ допустими за финансиране са единствено дейности по организиране, провеждане и участие в специализирани обучения за служителите на кандидата, които са пряко свързани със специфичната дейност на съответната структура/звено, в т.ч. предаване на опит и/ или добри практики от служители на кандидата. Недопустими са обучения за компютърна грамотност.

### Специфичната дейност на дирекция "Комуникационни и информационни системи" (КИС) към МВР е описана в чл. 87 на Правилника за устройството и дейността на Министерството на вътрешните работи (ПУДМВР), приет с Постановление № 207 на Министерския съвет от 18.07.2014 г.

### От посочената правна норма Управляващият орган на Оперативна програма „Добро управление“ не може да направи извод доколко описаните във въпроса пет теми на обучения „са пряко свързани със специфичната дейност“ на дирекция КИС, каквото е изискването за допустимост на дейностите съгласно Насоките за кандидатстване по процедурата.

### За да бъдат допустими за финансиране по процедурата, темите на обученията следва да отговорят кумулативно на следните критерии:

### Да са пряко свързани със специфичната дейност на дирекция КИС (като за всяка тема бъде представена препратка към съответната/ите функция/и, посочена/и в устройствен правилник, друг нормативен акт, функционална характеристика или друг документ, определящ функциите на дирекцията);

### Да не представляват обучения по компютърната грамотност, идентични или сходни като съдържание на тези, които се предоставят от ИПА или Академията на МВР (включени в актуален каталог за обучения или в проект по Процедура BG05SFOP001-2.004 „Повишаване на експертния капацитет на служителите в администрацията“, финансирана по ОПДУ).

## **Въпрос № 12 получен на 24.01.2018 г. от Мариян Марков,** [**milgc@armf.bg**](mailto:milgc@armf.bg)

## Уважаеми колеги,

## Военно-географската служба (ВГС) е юридическо лице на бюджетна издръжка към министъра на отбраната съгласно чл. 105а от Закона за отбраната и въоръжените сили на Република България. Тя е структура пряко подчинена на министъра на отбраната и изпълнява дейностите, възложени му със Закона за геодезията и картографията. В тази връзка ВГС предоставя услуги на граждани и юридически лица чрез геопортала на МО по Тарифа за таксите, които се събират от военно-географската служба за предоставяне

## на материали, данни и услуги от геодезическия и картографския фонд на министерството на отбраната (В сила от 28.12.2012 г., приета с ПМС № 339 от 20.12.2012 г., обн. ДВ. бр.103 от 28 Декември 2012г.).

## Структурата на ВГС включва Военен географски център, който съгласно чл. 3 от Правилника за устройството и дейността на Военно-географска служба (обн. ДВ. бр. 42 от 2 юни 2011 г.) е териториално изпълнително звено.

## Личният състав на службата се състои от военнослужещи, чийто статут се урежда от Закона за отбраната и въоръжените сили на Република България и цивилни служители по трудово правоотношение.

## В Насоките за кандидатстване е отбелязано, че допустими кандидати ще бъдат структури на централната администрация на изпълнителната власт. В тази връзка ни е нужно уточнение - допустима ли ще бъде Военно-географската служба за финансиране по процедура BG05SFOP001-2.006 на специализирано обучение на личния състав от подразделенията й - Военен географски център и Център за геоинформационно осигуряване?

## Предварително благодарим за съдействието!

## 

## Подп. д-р Мариян Марков – главен инженер

## Военно-географска служба на МО

### **Отговор на УО на ОПДУ, публикуван на 25.01.2018 г.**

### В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### Военно-географската служба (ВГС) е създадена с чл. 105а от Закона за отбраната и въоръжените сили на Република България като юридическо лице на бюджетна издръжка към министъра на отбраната за осигуряване на геоинформация и извършване на специализирани дейности по Закона за геодезията и картографията. Следователно ВГС е допустим кандидат по процедурата, защото попада в подточка 1.6 „други административни структури, създадени с нормативен акт, които имат функции във връзка с осъществяването на изпълнителната власт“ на т. 12 от Насоките за кандидатстване.

### Въпреки че съгласно чл. 3, ал. 3 от Правилника за устройството и дейността на Военно-географската служба (ПУДВГС) Военният географски център (ВГЦ) формално е определен като териториално изпълнително звено, той не се явява специализирана териториална администрация по чл. 38, ал. 2, т. 3 от Закона за администрацията (ЗА), а част от централна администрация по чл. 38, ал. 1, т. 6 от ЗА. От една страна ВГЦ не е самостоятелно юридическо лице, а е част от структурата на ВГС, а от друга дейностите,

### които изпълнява, съгласно чл. 11 от ПУДВГС обхващат територията на цялата страна. В този смисъл служителите му биха били допустима целева група за специализирани обучения в проектно предложение, подадено от ВГС.

### Центърът за геоинформационно осигуряване (ЦГО) също не е самостоятелно юридическо лице, а е част от структурата на ВГС съгласно чл. 3, ал. 1 от ПУДВГС. Видно от чл. 9 от ПУДВГС функциите на това звено на ВГС също са централизирани. В този смисъл служителите на ЦГО биха били допустима целева група за специализирани обучения в проектно предложение, подадено от ВГС.

## **Въпрос № 13 получен на 25.01.2018 г. от Мирослав Цеков,** [**m.tsekov@nra.bg**](mailto:m.tsekov@nra.bg)

## Здравейте, колеги,

## Допустими ли са следните преки разходи:

## Разходи за нощувки на участници в „предаване на опит и/или добри практики от служител на бенефициента“, в случай, че нощувките са в база (учебен център) на бенефициента?

## Разходи за наем на зали за провеждане на „предаване на опит и/или добри практики от служител на бенефициента“, в случай, че залите се намират в учебен център на бенефициента?

## Благодаря предварително за Вашия отговор!

## Мирослав Цеков

### **Отговор на УО на ОПДУ, публикуван на 02.02.2018 г.**

### В Насоките за кандидатстване по процедурата дейността по предаване на опит или добри практики от служители на кандидата на свои колеги по теми, пряко свързани със специфичната дейност на съответната структура/звено, е определена като нестопанска дейност. В тази връзка използването на материалната база на кандидата в изпълнението на горната дейност е възможно и в този смисъл разходите (действително направени, за които е извършено плащане, подкрепено с фактури или счетоводни документи с еквивалентна доказателствена стойност) за това са допустими за финансиране по процедурата. За целите на формирането на бюджета на проекта и впоследствие отчитането на разходите по него кандидатът трябва да разполага с документ, в който са определени тарифите за ползване на съответната материална база от служители на администрацията-кандидат, както и редът и условията за уреждане на вътрешните финансово-счетоводни отношения, свързани с ползването й. Кандидатът следва да съобрази и дали конкретният случай попада в изключенията по чл. 14 от Закона за обществените поръчки.

## **Въпрос № 14 получен на 26.01.2018 г. от Йотов Консулт,** [**officesofia@yotov-consult.com**](mailto:officesofia@yotov-consult.com)

## Уважаеми господа,

## във връзка с процедура "Специализирани обучения за централната администрация" моля за отговор на следните въпроси:

## Допустимо ли е в проект на кандидат - представител на централната администрация, да участват като целева група служители от неговите териториални подразделения, напр. съгласно Ваш отговор на Въпрос №4 Регионалните здравни инспекции са недопустим кандидат по процедурата, но допустимо ли е Министерство на здравеопазването да кандидатства с проект, в който включи обучения за служители от Регионалните здравни инспекции в цялата страна.

## Моля да потвърдите, че безвъзмездната финансова помощ за един кандидат по процедурата не е ограничена до 200 000 лева и един кандидат може да подаде няколко проектни предложения, всяко от които на стойност до 200 000 лв.

## Поздрави, Екипът на Йотов Консулт

### **Отговор на УО на ОПДУ, публикуван на 05.02.2018 г.**

## Допустими целеви групи по процедурата, съгласно изискванията на т. 16 от Насоките за кандидатстване (НК), са единствено собствените служители на кандидата. Съгласно чл. 8, ал. 1 от Закона за здравето регионалните здравни инспекции са отделни юридически лица на бюджетна издръжка към министъра на здравеопазването. В тази връзка служителите в регионалните здравни инспекции не се явяват собствени служители на Министерството на здравеопазването. Предвид това, не е допустимо по проект на Министерството на здравеопазването да бъдат обучавани служители на регионалните здравни инспекции.

## Съгласно т. 25 от Насоките за кандидатстване по процедурата всеки кандидат може да подаде повече от едно проектно предложение, като отделните проектни предложения следва да включват различни обучения или различни целеви групи. Максималният размер на безвъзмездната финансова помощ за отделен проект по процедурата е 200 000 лв., съгласно т. 10 от Насоките за кандидатстване, т.е. един кандидат може да подаде няколко проектни предложения, всяко от които да е на стойност до 200 000 лв.

## **Въпрос № 15 получен на 30.01.2018 г. от г-н Любчо Тричков,** [**lptrichkov@iag.bg**](mailto:lptrichkov@iag.bg)

## Уважаеми дами и господа,

## Изпълнителна агенция по горите (ИАГ) към Министерството на земеделието, храните и горите е потенциален бенефициент по ОП "Добро управление" и смята да кандидатства с проектно предложение по открита процедура BG05SFOP001-2.006 за предоставяне на безвъзмездна финансова помощ с цел организиране на специализирани обучения за служители на ИАГ и нейните структури.

## Моля да ни отговорите могат ли служителите от структурите на ИАГ- Регионални дирекции по горите, Дирекции на природни паркове, Лесозащитни и семеконтролни станции да бъдат обучаеми, т.е да бъдат включени в тъй нар. целеви групи за обучение?

## Поздрави

## д-р инж. Любчо Тричков

## Главен експерт в Дирекция "Проекти и международни дейности"

## Изпълнителна агенция по горите

### **Отговор на УО на ОПДУ, публикуван на 05.02.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. Допустими целеви групи по процедурата, съгласно изискванията на т. 16 от Насоките за кандидатстване (НК), са единствено собствените служители на кандидата.

### Съгласно чл. 158 от Закона за горите, регионалните дирекции по горите са отделни юридически лица на бюджетна издръжка, които осъществяват дейността си на територията на една или повече области. Съгласно чл. 159 от Закона за горите дирекциите на природни паркове, лесозащитните и семеконтролните станции са отделни юридически лица на бюджетна издръжка – специализирани териториални структури на Изпълнителната агенция по горите (ИАГ).

### Ето защо служителите в регионалните дирекции по горите, в дирекциите на природни паркове и в лесозащитните и семеконтролните станции не се явяват собствени служители на ИАГ, поради което не е допустимо по проект на агенцията да бъдат обучавани служители на специализираните й териториални структури.

## **Въпрос № 16 получен на 30.01.2018 г. от г-жа Евелина Досева,** [**Evelina.Doseva@damtn.government.bg**](mailto:Evelina.Doseva@damtn.government.bg)

## Здравейте,

## Уведомявам Ви, че не се отварят файловете, посочени в процедурата „Документи за кандидатстване“. Прилагам Ви съобщение, с което се посочва проблема. Виждам, че и други колеги са поставили въпроса!

## Благодаря Ви предварително!

## Dipl. Eng. Evelina Doseva

## State expert

## Department "Control and methods"

## General Directorate "Market Surveillance"

## State Agency for Metrological and Technical Surveillance

### **Отговор на УО на ОПДУ, публикуван на 05.02.2018 г.**

### Архивираните файлове – приложения към Насоките за кандидатстване по процедурата са във версия на WinRAR 5.50. Ако имате затруднения със свалянето или разархивирането им, моля, обновете версията на Вашия WinRAR или проверете настройките за сигурност на Вашия компютър. Ако нямате тази възможност, моля опитайте да ги изтеглите от друг компютър.

## **Въпрос № 17 получен на 01.02.2018 г. от г-н Евгени Макавеев,** [**EMakaveev@mzh.government.bg**](mailto:EMakaveev@mzh.government.bg)

## Здравейте,

## Евгени Макавеев съм, директор на дирекция Комуникация на риска, обучение и Контактен център, при Център за оценка на риска по хранителната верига.

## Присъствах на представянето на процедурата за кандидатстване.

## Удовлетворен съм от начина на представяне.

## Съгласно т. 12 от Насоките за кандидатстване (НК) по Процедура BG05SFOP001-2.006 „Специализирани обучения за централната администрация“, допустими кандидати по процедурата са структури на централната администрация на изпълнителната власт и институции и администрации на еднолични органи, създадени със специален закон или с Конституцията на Република България.

## Допустим кандидат по тази процедура/по т. 12 - 1.6 от НК/ли е Център за оценка на риска по хранителната верига (ЦОРХВ), създаден със Закон за ЦОРХВ в сила от 10.06.2016г. - юридическо лице на бюджетна издръжка, второстепенен разпоредител с бюджет към министъра на земеделието и храните?

## Благодаря предварително,

## С уважение и в очакване на отговор

## Д-р Евгени Макавеев

### **Отговор на УО на ОПДУ, публикуван на 05.02.2018 г.**

### Видно от наименованието и целта на Процедура BG05SFOP001-2.006 „Специализирани обучения за централната администрация“ същата е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА).

### Центърът за оценка на риска по хранителната верига е допустим кандидат по процедурата, тъй като е структура на централната администрация на изпълнителната власт по чл. 38, ал. 1, т. 6 от ЗА.

## **Въпрос № 18 получен на 05.02.2018 г. от г-жа Слава Иванова,** [**nag.bg@abv.bg**](mailto:nag.bg@abv.bg)

## Националната галерия е създадена на основание Постановление на МС №440 от 22 декември 2014 г. за преобразуване на национални музеи, обн. ДВ бр. 107 от 24 декември 2014 г., изм. ДВ бр.50 от 3 юли 2015 г.

## Към настоящия момент устройството и дейността на музея се определя с Правилник за устройството и дейността на Националната галерия, издаден от министъра на културата, обн. ДВ бр. 44 от 10 юни 2016 г. и достъпен на следния електронен адрес <http://dv.parliament.bg/DVWeb/showMaterialIDV.jsp?idMat=104308>.

## Съобразно чл. 2, ал. 1 на сега действащия правилник, Националната галерия е държавен културен и научен институт с национално значение, който издирва, събира, документира, съхранява, изучава и популяризира културни ценности в областта на българското и чуждестранното визуално изкуство с познавателна, образователна, научна и естетическа цел на територията на Република България.

## Съгласно чл. 2, ал. 2 от Правилника, Националната галерия е юридическо лице на бюджетна издръжка, второстепенен разпоредител с бюджет към министъра на културата, създаден с Постановление №440 от 2014 г. на Министерския съвет за преобразуване на национални музеи (ДВ, бр. 107 от 2014 г.). Тя е със специализиран тематичен обхват по смисъла на чл. 26, ал. 1, т.2 и ал. 2, т.2 от Закона за културното наследство.

## С оглед на гореизложеното, като се имат предвид нормативно определените функции на Националната галерия на национално ниво, както и обстоятелството, че не попада в изрично изброените изключения в чл. 12 от Насоките за кандидатстване по цитираната процедура за БФП, моля за Вашите разяснения дали Националната галерия се явява допустим кандидат по Процедура BG05SFOP001-2.006 „Специализирани обучения за централната администрация“.

С уважение,

## Слава Иванова

## директор

### **Отговор на УО на ОПДУ, публикуван на 12.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### Съгласно действащата нормативна уредба Националната галерия не е централна администрация по смисъла на чл. 38, ал. 1 от ЗА. Макар и Националната галерия да е юридическо лице на бюджетна издръжка, второстепенен разпоредител с бюджет към министъра на културата, видно от чл. 6 от Правилника за устройството и дейността на Националната галерия, основните дейности и функции на галерията не са във връзка с осъществяването на изпълнителната власт. Националната галерия не е и друг орган на държавна власт на национално ниво или администрация на такъв орган извън изпълнителната власт.

### Предвид горепосоченото, Националната галерия не е допустим кандидат по процедурата.

## **Въпрос № 19 получен на 05.02.2018 г. от г-жа Биляна Михайлова,** [**BEMihaylova@mvr.bg**](mailto:BEMihaylova@mvr.bg)

## Здравейте!

## В рамките на процедура BG05SFOP001-2.006 имам два въпроса:

## 1. Възможно ли е провеждането на езикови курсове по специфична терминология в сферата на работа на нашите служители? Не става дума за общообразователно езиково обучение, а по-скоро за специализирани курсове.

## 2. Възможно ли е провеждане на обучение за работа с програмни продукти, позволяващи създаване и обработка на база от данни, извлечени от публични регистри, водени от държавната администрация?

## Предварително благодаря за отделеното време!

## Приятен ден!

## Биляна Михайлова,

## Експерт, сектор МСМП в ГДНП

### **Отговор на УО на ОПДУ, публикуван на 12.02.2018 г.**

### Видно от т.14 от Насоките за кандидатстване по Процедура BG05SFOP001-2.006 „Специализирани обучения за централната администрация“ допустими за финансиране са единствено дейности по организиране, провеждане и участие в специализирани обучения за служителите на кандидата, които са пряко свързани със специфичната дейност на съответната структура/звено, в т.ч. предаване на опит и/ или добри практики от служители на кандидата. Недопустими са езикови обучения, обучения за компютърна грамотност и други обучения относими към общи компетентности.

### Специфичната дейност на Главна дирекция „Национална полиция“ (ГДНП) на МВР е описана в чл. 35 и чл. 36 на Правилника за устройството и дейността на Министерството на вътрешните работи (ПУДМВР), приет с Постановление № 207 на Министерския съвет от 18.07.2014 г.

### От посочените правни норми Управляващият орган на Оперативна програма „Добро управление“ не може да направи извод доколко описаните във въпроса теми на обучения „са пряко свързани със специфичната дейност“ на сектор „Международно сътрудничество и международни проекти“ (МСМП) в ГДНП, каквото е изискването за допустимост на дейностите съгласно Насоките за кандидатстване по процедурата.

### За да бъдат допустими за финансиране по процедурата, темите на обученията следва да отговарят кумулативно на следните критерии:

### • Да са пряко свързани със специфичната дейност на сектор МСМП в ГДНП (като за всяка тема бъде представена препратка към съответната/ите функция/и, посочена/и в устройствен правилник, друг нормативен акт, функционална характеристика или друг документ, определящ функциите на сектора/ дирекцията);

### • Да не представляват обучения по компютърна грамотност, идентични или сходни като съдържание на тези, които се предоставят от ИПА или Академията на МВР (включени в актуален каталог за обучения или в проект по Процедура BG05SFOP001-2.004 „Повишаване на експертния капацитет на служителите в администрацията“, финансирана по ОПДУ);

### • Да не представляват езикови обучения според Общата европейска езикова рамка (нива А1-С2), нито езикови обучения идентични или сходни като съдържание на тези, които се предоставят от ИПА или Академията на МВР (включени в актуален каталог за обучения или в проект по Процедура BG05SFOP001-2.004 „Повишаване на експертния капацитет на служителите в администрацията“, финансирана по ОПДУ).

## **Въпрос № 20 получен на 05.02.2018 г. от г-жа Мартина Калчева,** [**m.kalcheva@gpcbg.com**](mailto:m.kalcheva@gpcbg.com)

## Здравейте,

## Бих искала да Ви задам следните въпроси:

## 1. Центъра за градска мобилност допустим кандидат ли е по процедура BG05SFOP001-2.006 „СПЕЦИАЛИЗИРАНИ ОБУЧЕНИЯ ЗА ЦЕНТРАЛНАТА АДМИНИСТРАЦИЯ“, тъй като е собственост на Община София?

## 2. Напоителни системи ЕАД допустим кандидат ли е по процедура BG05SFOP001-2.006 „СПЕЦИАЛИЗИРАНИ ОБУЧЕНИЯ ЗА ЦЕНТРАЛНАТА АДМИНИСТРАЦИЯ“, тъй като е собственост на Министерство на земеделието?

## Предварително благодаря!

## Поздрави,

## Мартина Калчева

### **Отговор на УО на ОПДУ, публикуван на 12.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### В този смисъл държавните предприятия и дружествата с държавно или общинско участие не са допустими кандидати по процедурата, тъй като не са нито структури на централната администрация, нито органи на държавна власт на национално ниво и/или техни администрации които са извън изпълнителната власт, създадени със специален закон или с Конституцията на Република България.

### „Център за градска мобилност“ ЕАД е търговско дружество – еднолично акционерно дружество, като собственик на всички 380,985 акции от капитала му е Столична община. Предвид гореописаното, „Център за градска мобилност“ ЕАД не е допустим кандидат по процедурата.

### Съгласно Устава на „Напоителни системи“ ЕАД едноличен собственик на капитала на дружеството е държавата чрез министъра на земеделието и храните. Предвид гореописаното, „Напоителни системи“ ЕАД не е допустим кандидат по процедурата.

### В допълнение държавните предприятия и дружествата с държавно или общинско участие не могат да имат принос към изпълнението на целта на процедурата „Подобряване на специализираните знания и умения на служителите в администрацията“ и на Специфична цел № 2 на Приоритетна ос № 2 „Ефективно и професионално управление в партньорство с гражданското общество и бизнеса“ на Оперативна програма „Добро управление“, по която е обявена процедурата.

## **Въпрос № 21 получен на 23.01.2018 г. от г-н Живко Живков, изпълнителен директор на Държавен фонд „Земеделие“**

## УВАЖАЕМА ГОСПОЖО ПЪРВАНОВА,

## Държавен фонд „Земеделие“ е създаден през 1998 г. със Закона за подпомагане на земеделските производители. Чрез фонда българските фермери получават финансово подпомагане по линия на държавните помощи, по предприсъединителна програма САПАРД, по мерките от Общата селскостопанска политика (ОСП) и Общата рибарска политика (ОРП) на Европейския съюз (ЕС), както и по Програмата за развитие на селските райони.

## ДФ „Земеделие“ е акредитиран от Европейската комисия да изпълнява функциите на Агенция САПАРД и на Разплащателна агенция. Условията и редът за финансово подпомагане по Програма САПАРД, както и изискванията към лицата, които биват подпомагани, са определени с наредби на министъра на земеделието и храните съгласно Националния план за развитие на земеделието и селските райони и Многогодишното финансово споразумение по Специалната предприсъединителна програма на ЕС за развитие на земеделието и селските райони в Р България.

## Разплащателната агенция предоставя финансово подпомагане от Еврофондовете за българското земеделие през четири инструмента – директни плащания, към които има национални доплащания, средства за пазарна подкрепа, мерките по Програмата за развитие на селските райони и по Програмата за развитие на сектор „Рибарство“.

## Предвид спецификата на дейността ни и във връзка със стартиране на процедура по Приоритетна ос № 2 „Ефективно и професионално управление в партньорство с гражданското общество и бизнеса“, Специфична цел № 2 „Подобряване на специализираните знания и умения на служителите в администрацията и развитие на механизми за кариерно развитие“, моля да ни бъдат дадени указания относно допустимостта на ръководената от мен институция като кандидат по процедура BG05SFOP001-2.006 „Специализирани обучения за централната администрация“.

## Живко Живков

## Изпълнителен директор на Държавен фонд „Земеделие“

### **Отговор на УО на ОПДУ, публикуван на 12.02.2018 г.**

### Съгласно Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, Европейският земеделски фонд за развитие на селските райони и Европейският фонд за морско дело и рибарство са част от Европейските структурни и инвестиционни фондове (ЕСИФ). Съгласно т. 12 от Насоките за кандидатстване по Процедура BG05SFOP001-2.006 „Специализирани обучения за централната администрация“ недопустими кандидати по процедурата са управляващи органи и междинни звена на програми, съфинансирани от ЕСИФ. Тук се имат предвид всички органи и техните администрации, участващи в управлението на посочените програми, тъй като мерките за подобряване на административния капацитет на тези администрации се финансират от техническата помощ на съответната програма. Обявяването на такива кандидати за недопустими по процедурата е с оглед осигуряването на демаркация и допълняемост между програмите, съфинансирани от ЕСИФ. В този смисъл, Държавен фонд „Земеделие“ (ДФЗ) не е

### допустим кандидат по процедурата в качеството си на разплащателна агенция по Програмата за морско дело и рибарство 2014-2020 г. (ПМДР), съ-финансирана от Европейския фонд за морско дело и рибарство, както и като разплащателна агенция по Програмата за развитие на селските райони (ПРСР), съ-финансирана от Европейският земеделски фонд за развитие на селските райони.

### Финансиране за обучения на служителите на ДФЗ в качеството му на разплащателна агенция е предвидено както в ПРСР, така и в ПМДР:

### на стр. 746 от ПРСР в Специфични цели на мярка „Техническа помощ“/ Специфична цел № 1: Подобряване на административния капацитет на Управляващия орган (УО) и Разплащателната агенция (РА) е предвидено: „В този смисъл част от бюджета, определен за мярка „Техническа помощ“, ще бъде използвана за подкрепа с цел подобряване на административния капацитет на Управляващия орган и Разплащателната агенция. Очакваните резултати от тази подкрепа ще намерят израз в адекватна работна среда, повишаване на мотивацията, укрепване и надграждане на знанията на служителите в УО и РА, както и на качеството на управление и степента на усвояване на помощта от ЕЗФРСР.“

### на стр. 104 от ПМДР също е предвидено „4.8. Описание на използването на техническа помощ (в съответствие с член 78 от Регламент (ЕС) № 508/2014)“/ „4.8.1. Техническа помощ по инициатива на държавата членка“, което включва обучение на служителите.

### В допълнение, съгласно т. 14 от Насоките за кандидатстване, недопустими за финансиране по Процедура BG05SFOP001-2.006 са обучения за управление на проекти и програми, т.е. за ДФЗ, в качеството му на Агенция САПАРД и Разплащателна агенция по ПРСР и ПМДР, недопустимо по процедурата би било финансирането на обучения за управление на Програма САПАРД, ПМДР или ПРСР.

### Обръщаме внимание, че съгласно т. 27 от Насоките за кандидатстване Кандидатите по процедурата могат да искат разяснения по Насоките за кандидатстване и приложенията към тях в срок до три седмици преди изтичането на срока за кандидатстване (съгласно чл. 5, ал 3 от ПМС №162/ 2016 г.) на следния e-mail адрес: [questions-opgg@government.bg](mailto:questions-opgg@government.bg).

## **Въпрос № 22 получен на 07.02.2018 г. от г-жа Весела Николова,** [**vesela.nikolova321@gmail.com**](mailto:vesela.nikolova321@gmail.com)

## Здравейте,

## Моля за Вашите разяснения във връзка с отворената за кандидатстване процедура BG05SFOP001-2.006 „Специализирани обучения за централната администрация“:

## 1. Допустимо ли е в проектното предложение на министерство, като целева група за специализирани обучения да бъдат посочени освен собствените служители и лица от специализираните териториални администрации на министерството, извършващи същите специфични дейности, но на териториално ниво?

## 2. Допустимо ли е собствени служители на кандидата, след преминаване на специализирано обучение в рамките на проекта, да предадат опит и/или добри практики на служители от специализираните териториални администрации на министерството?

## 3. Относно индикаторът за резултат „Служители от администрацията, успешно преминали обучения с получаване на сертификат“, моля уточнете следното:

## 3.1. Има ли  някакви изисквания към изпълнителите на предвидените по проекта обучения (в т.ч. по отношение на лицензионния режим)?

## 3.2. Има ли някакви изисквания спрямо издадените сертификати на служителите, преминали обучения?

## 4. Има ли изисквания по отношение на предвидените по проекта специализирани обучения за служители от администрацията, например минимална продължителност на обучението (в лекторски часове); минимален и максимален брой лица формиращи една обучаема група и други съотносими?

## Благодарим за отделеното време и предоставените разяснения.

## 

## С уважение,

## Весела Николова

### **Отговор на УО на ОПДУ, публикуван на 12.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. Допустими целеви групи по процедурата, съгласно изискванията на т. 16 от Насоките за кандидатстване, са единствено собствените служители на кандидата.

### В случай, че специализираните териториални администрации на министерство – кандидат по процедурата, са отделни юридически лица, техните служители не са допустима целева група, тъй като не се явяват собствени служители на кандидата. Поради това, не е допустимо по проект на дадено министерство да бъдат обучавани служители на неговите специализирани териториални администрации (самостоятелни юридически лица).

### Не е допустимо в рамките на проекта собствени служители на кандидата, след преминаване на специализирано обучение в рамките на проекта, да предадат опит и/или добри практики на служители от специализираните териториални администрации на министерството.

### 3.1. Насоките за кандидатстване и условията за изпълнение по процедурата не съдържат изисквания към изпълнителите на предвидените по проекта обучения.

### 3.2. Насоките за кандидатстване и условията за изпълнение по процедурата не съдържат изисквания спрямо издадените сертификати на служителите, преминали обучения.

### Насоките за кандидатстване и условията за изпълнение по процедурата не съдържат изисквания спрямо минимална продължителност на обучението (в лекторски часове), минимален и максимален брой лица формиращи една обучаема група и други съотносими.

## **Въпрос № 23 получен на 07.02.2018 г. от г-жа Ирина Пешкова,** [**i.peshkova@eea.government.bg**](mailto:i.peshkova@eea.government.bg)

## Здравейте,

## Във връзка с процедура чрез подбор по ОПДУ за специализирани обучения на централната администрация Изпълнителна агенция по околна среда е юридическо лице, второстепенен разпоредител към Министерство на околната среда и водите, със седалище в гр. София.

## Към специализираната администрация на Изпълнителна агенция по околна среда е Главната дирекция, която включва централна лаборатория - гр. София и териториални звена - регионални лаборатории позиционирани в градовете Благоевград, Бургас, Варна, Велико Търново, Враца, Монтана, Пазарджик, Плевен, Пловдив, Русе, Стара Загора, Смолян, Хасково, Шумен. Регионалните лаборатории не са юридически лица.

## В този случай, има ли право Изпълнителна агенция по околна среда да участва с проект по програмата, като включи и регионалните лаборатории?

## С уважение,

## Irina Peshkova

## Expert in International Cooperation Dept.

## Executive Environment Agency

### **Отговор на УО на ОПДУ, публикуван на 12.02.2018 г.**

### Изпълнителната агенция по околна среда е допустим кандидат по Процедура BG05SFOP001-2.006 „Специализирани обучения за централната администрация“, защото попада в чл. 38, ал. 1, т. 5 от Закона за администрацията. При условие, че териториалните звена не са самостоятелни юридически лица, а са отдели към Главна дирекция "Лабораторно-аналитична дейност", техните служители биха могли да бъдат допустима целева група по проектно предложение на Изпълнителната агенция по околна среда по процедурата.

## **Въпрос № 24 получен на 09.02.2018 г. от г-жа Екатерина Новакова,** [**projectsbalipb@gmail.com**](mailto:projectsbalipb@gmail.com)

## Здравейте,

## Допустим кандидат ли е Националният център по обществено здраве и анализи по Процедура BG05SFOP001-2.006?

## Предварително благодаря!

## Екатерина Новакова

### **Отговор на УО на ОПДУ, публикуван на 12.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА).

### Съгласно чл. 1, ал.2 от Правилника за устройството и дейността на Националния център по обществено здраве и анализи (НЦОЗА), Центърът е здравно заведение, юридическо лице на бюджетна издръжка – второстепенен разпоредител с бюджет към министъра на здравеопазването. От посочените в правилника функции на НЦОЗА Управляващият орган на Оперативна програма „Добро управление“ не може да направи извод доколко центърът има функции във връзка с осъществяването на изпълнителната власт. Освен това директорът на НЦОЗА не е определен изрично за орган на изпълнителната власт нито в посочения правилник, нито в Закона за здравето, на основание на който е създаден центърът.

### НЦОЗА би бил допустим кандидат по процедурата, при условие че е администрация, която има функции във връзка с осъществяването на изпълнителната власт по чл. 38, ал. 1, т. 6 от Закона за администрацията.

## **Въпрос № 25 получен на 09.02.2018 г. от г-н Атанас Темелков,** [**atemelkov@e-gov.bg**](mailto:atemelkov@e-gov.bg)

## Уважаема г-жо Първанова,

## Във връзка с обявената процедура чрез подбор по Оперативна програма „Добро управление“ (ОПДУ) за специализирани обучения на централната администрация, Ви уведомявам, че за по-голяма част от служителите на Държавна агенция „Електронно управление“ (ДАЕУ) е от голямо значение да преминат обучение по PRINCE2. Знанията и разбиранията им за информационните процеси ще бъдат значително уеднаквени, ще придобият умения, чрез които ще могат да проследяват прогреса на проекта съобразно плана и ще могат да осъществяват контрол върху отклоненията от него, което е от изключителна важност за успеха на агенцията и изпълняваните от нея проекти.

## Предвид изискванията, описани в Насоките за кандидатстване, направихме запитване до ИПА дали темата е включена в техния каталог и отговорът беше, че не е.

## Моля, да уточните дали е допустимо за финансиране по ОПДУ обучението по PRINCE2.

## Предварително Ви благодаря!

## 

## С уважение,

## А. Темелков

## Председател на ДАЕУ

### **Отговор на УО на ОПДУ, публикуван на 12.02.2018 г.**

### В т. 14 от Насоките за кандидатстване (НК) по Процедура BG05SFOP001-2.006 „Специализирани обучения за централната администрация“ като недопустими обучения са посочени обучения за управление на проекти и програми.

### Тъй като PRINCE2 (Projects IN Controlled Environments) е практическа, базирана на процесите методология за ефективно управление на проекти, обучение по PRINCE2 не е допустимо за финансиране по процедурата.

### Обръщаме внимание, че съгласно т. 27 от Насоките за кандидатстване Кандидатите по процедурата могат да искат разяснения по Насоките за кандидатстване и приложенията към тях в срок до три седмици преди изтичането на срока за кандидатстване (съгласно чл. 5, ал 3 от ПМС №162/ 2016 г.) на следния e-mail адрес: [questions-opgg@government.bg](mailto:questions-opgg@government.bg).

## **Въпрос № 26 получен на 12.02.2018 г. от г-жа Екатерина Новакова,** [**projectsbalipb@gmail.com**](mailto:projectsbalipb@gmail.com)

## Здравейте,

## Допустим кандидат ли е Изпълнителната агенция по лекарствата по Процедурата за специализираните обучения?

## Благодаря,

## Екатерина Новакова

### **Отговор на УО на ОПДУ, публикуван на 12.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА).

### Изпълнителната агенция по лекарствата е допустим кандидат по Процедура BG05SFOP001-2.006, тъй като е централна администрация по смисъла на чл. 38, ал. 1, т. 5 от ЗА.

## **Въпрос № 27 получен на 12.02.2018 г. от г-н Иван Стефанов,** [**ivan\_b@iag.bg**](mailto:ivan_b@iag.bg)

## Здравейте, моля да ми отговорите на следните въпроси, свързани с процедура BG05SFOP001-2.006 „СПЕЦИАЛИЗИРАНИ ОБУЧЕНИЯ ЗА ЦЕНТРАЛНАТА АДМИНИСТРАЦИЯ“, по ОП "Добро управление" 2014-2020 г.:

## 1.При успешно преминаване на обучения за служители от съответната държавна администрация, в случаите когато обученията се възлагат по ЗОП, кой трябва да издаде съответните сертификати, удостоверяващи успешното преминаване на обученията?

## 2. Необходимо ли е да се поставят условия към участниците по ЗОП да са акредитирани/лицензирани за издаване на сертификати или спечелилата фирма която ще осигурява лекторите и организира и провежда обученията ще издава въпросните сертификати, спазвайки изискванията и критериите заложени в Единния наръчник на бенефициента за прилагане на правилата за информация и комуникация по ОПДУ?

## С уважение,

## Иван Стефанов, Главен специалист

## Изпълнителна агенция по горите

### **Отговор на УО на ОПДУ, публикуван на 14.02.2018 г.**

### В случаите, когато обученията се възлагат по ЗОП, сертификатите (официалните удостоверителни документи) за успешното преминаване на обученията следва да бъдат издадени от съответния изпълнител.

### Насоките за кандидатстване и условията за изпълнение по процедурата не съдържат изисквания относно изпълнителите на предвидените по проекта обучения, както и относно издадените сертификати на служителите, успешно преминали обучения. В случаите, когато определен сертификат няма предварително установени от съответната издаваща го институция форма и реквизити, при оформянето на документа следва да бъдат спазвани изискванията на Единния наръчник на бенефициента за прилагане на правилата за информация и комуникация 2014-2020.

## **Въпрос № 28 получен на 15.02.2018 г. от г-жа Весела Николова,** [**vesela.nikolova321@gmail.com**](mailto:vesela.nikolova321@gmail.com)

## Здравейте,

## Моля за Вашите разяснения във връзка с обявената схема за безвъзмездна помощ BG05SFOP001-2.006 „Специализирани обучения за централната администрация“:

## Във връзка с повишаване на експертния капацитет на служители от отдел „Програмиране и софтуерни технологии“ (ИАОС) по прилагане на Закона за достъп до пространствени данни и Директива INSPIRE са необходими следните специализирани обучения:

## 1. Обучения за работа с ГИС софтуер: ArcGIS for Server; ArcGIS for INSPIRE; ArcGIS for Desktop; GeoServer и Quantum GIS.

## 2. Трансформиране и хармонизиране на масивите; създаване на услуги.

## 3. Програмиране с Java и Java EE технологиите.

## 4. Обучение за работа със Системи за управление на бази данни (СУБД): Oracle (с акцент върху версия 12); MySQL; MS SQL Server; PostgreSQL.

## 

## Предложените специализирани обучения са необходими във връзка с отговорностите на отдела за:

## •Проектиране информационни системи, които се използват за създаване и актуализация на базите данни на Националната система за мониторинг на околната среда (НСМОС) от мониторинговата мрежа на национално и регионално ниво;

## •Разработване на програмни продукти, извеждащи справки за анализ и статистическа обработка на данните, които подпомагат експертите от отделните звена на мониторинга за контрол и оценка на данните и служат за изготвяне на периодични бюлетини, Национален доклад за състоянието на околната среда и представяне на информация до ЕАОС;

## •Разработване на Географски информационни системи и изготвяне на тематични карти и диаграми за визуализиране състоянието на околната среда по компоненти за целите на ИАОС и МОСВ;

## •Ръководство на проектирането и участие в съвместно разработване на приложен софтуер и Географски информационни системи с външни организации и фирми или свързани с международни споразумения;

## •Ръководство и контрол при внедряването на програмните продукти и ГИС разработките и проследяване на резултатите от тях;

## •Консултиране на експертите от ИАОС и другите администрации в структурата на МОСВ при експлоатация на разработените системи и приложен софтуер;

## •Администриране и контролиране работата с базите данни на НСМОС, синхронизация на информацията в базите данни на национално и регионално ниво;

## •Поддържане, развиване и обогатяване на цифровите модели на страната в географската база данни на ИАОС;

## •Оказване на систематична помощ на експертите от ИАОС и други администрации в структурата на МОСВ по изискванията и правилата за проектиране и използване на програмни продукти и Географски информационни системи.

## Отдел ПСТ е отговорен и за изпълнение на ангажиментите на ИАОС по Закона за достъп до пространствени данни (ЗДПД) и Директива 2007/2/ЕО (INSPIRE). Задължение на отдела е актуализацията на метаданните и ГИС приложенията, предоставящи услуги с пространствени данни. Във връзка с ежегодния мониторинг от Европейската комисия на дейностите по изграждане на националната инфраструктура за пространствена информация, отделът предоставя ежегодно на ДАЕУ актуализирана информация за поддържаните в системата на МОСВ масиви и услуги за пространствени данни.

## Експерти от отдела работят по хармонизирането на масивите от пространствени данни и услуги по темите от приложенията на ЗДПД, за които ИАОС е държател на референтни пространствени данни по смисъла на ЗДПД със спецификациите по Директива 2007/2/ЕО.

## Въз основа на описаното по-горе имаме следния въпрос: обученията по т. 1-4 допустими ли са финансиране по процедурата?

## Благодарим за отделеното време и предоставените разяснения.

## 

## С уважение,

## Весела Николова

### **Отговор на УО на ОПДУ, публикуван на 19.02.2018 г.**

### Съгласно т. 14 от Насоките за кандидатстване по Процедура BG05SFOP001-2.006 „Специализирани обучения за централната администрация“ допустими за финансиране са единствено дейности по организиране, провеждане и участие в специализирани обучения за служителите на кандидата, които са пряко свързани със специфичната дейност на съответната структура/звено, в т.ч. предаване на опит и/ или добри практики от служители на кандидата. Недопустими са обучения за компютърна грамотност и други обучения относими към общи компетентности, както и обучения, идентични или сходни като съдържание на тези, които се предоставят от Института по публична администрация (ИПА). Посочените във въпроса четири теми на обучения не представляват обучения за компютърна грамотност или други обучения относими към общи компетентности и не са идентични или сходни като съдържание на тези, които се предоставят от ИПА.

### Специфичната дейност на Дирекция "Информационно обслужване и технологии, международно сътрудничество и връзки с обществеността" (Дирекция ИОТМСВО) на Изпълнителната агенция по околна среда (ИАОС) е описана в чл. 14 на Устройствения правилник на ИАОС, приет с Постановление № 162 на Министерския съвет от 03.08.2010 г. От интернет страницата на ИАОС е видно, че отдел „Програмиране и софтуерни технологии“ е част от Дирекция "Информационно обслужване и технологии, международно сътрудничество и връзки с обществеността".

### Устройственият правилник на ИАОС не съдържа информация относно конкретните функции на отдела. Посочените във въпроса отговорности на отдела съвпадат с голяма част от функциите на отдела, посочени на интернет страницата на ИАОС <http://eea.government.bg/bg/about/directorates/iot-msvo/pp>, но не става ясно кой е документът, който определя тези функции/ отговорности.

### За да бъдат допустими за финансиране по процедурата, темите на обучения с целева група служителите в отдел „Програмиране и софтуерни технологии“ в Дирекция ИОТМСВО на ИАОС следва да отговарят кумулативно на следните критерии:

### • Да са пряко свързани със специфичната дейност на отдел „Програмиране и софтуерни технологии“ (като за всяка тема бъде представена препратка към съответната/ите функция/и, посочена/и в устройствен правилник, друг нормативен акт, функционална характеристика или друг документ, определящ функциите на отдела);

### • Да не представляват обучения за компютърна грамотност или други обучения относими към общи компетентности, както и обучения, идентични или сходни като съдържание на тези, които се предоставят от ИПА (включени в актуален каталог за обучения или в проект по Процедура BG05SFOP001-2.004 „Повишаване на експертния капацитет на служителите в администрацията“, финансирана по ОПДУ).

## **Въпрос № 29 получен на 19.02.2018 г. от г-н Живко Христов, jihristov@abv.bg**

## Здравейте,

## Допустим кандидат ли е Национален център по радиобиология и радиационна защита по Процедура BG05SFOP001-2.006?

## Предварително благодаря!

## С уважение: Живко Христов

### **Отговор на УО на ОПДУ, публикуван на 22.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА).

### Съгласно чл. 1, ал. 2 от Правилника за устройството и дейността на Националния център по радиобиология и радиационна защита (НЦРРЗ), центърът е здравно заведение, юридическо лице на бюджетна издръжка – второстепенен разпоредител с бюджет към министъра на здравеопазването.

### НЦРРЗ би бил допустим кандидат по процедурата, при условие че е администрация, която има функции във връзка с осъществяването на изпълнителната власт по чл. 38, ал. 1, т. 6 от Закона за администрацията.

## **Въпрос № 30 получен на 20.02.2018 г. от г-жа Биляна Михайлова, BEMihaylova@mvr.bg**

## Здравейте!

## В рамките на процедура BG05SFOP001-2.006 имам два въпроса:

## 1. Възможно ли е на лекторите, които не са служители на ГДНП, и водят обучения в извънработно време (по време на отпуск, взет от тяхната институция) да им бъдат изплащани възнаграждения?

## 2. Възможно ли е да бъдат изплащани възнаграждения на ръководителя на проекта и на счетоводителя за положения труд по проекта в извънработно време?

## Благодаря предварително!

## Желая Ви хубав ден!

## Биляна Михайлова

## Гл. експерт, Сектор „Международно сътрудничество и международни проекти“

## Главна Дирекция „Национална полиция“

### **Отговор на УО на ОПДУ, публикуван на 22.02.2018 г.**

### 1. В насоките за кандидатстване по Процедура BG05SFOP001-2.006 „Специализирани обучения за централната администрация” е предвидено разходите за специализирани обучения, които не са свързани с предаване на опит и/или добри практики от собствени служители, да са допустими за финансиране, при условие че тези дейности са изпълнени от бенефициента чрез външно възлагане при спазване на условията и реда на Закона за обществените поръчки (ЗОП) чрез прозрачни, публични и недискриминационни процедури. Възлагането на дейности на лица, които не са служители на бенефициента се извършва при същите условия и ред. Съгласно чл. 10, ал. 2, т. 3 от ПМС № 189 от 28.07.2016 г. за определяне на националните правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г., с лице, което не е служител на бенефициента се сключва договор съгласно правилата на чл. 49, ал. 2 от Закона за управление на средствата от Европейските структурни и инвестиционни фондове (ЗУСЕСИФ). В този смисъл възнаграждения на посочените лица могат да бъдат изплащани, при условие че същите са избрани при спазване на ЗОП.

### 2. Възнагражденията на ръководителя и счетоводителя на проекта са непреки разходи, които съгласно Насоките за кандидатстване по процедурата влизат в обхвата на единната ставка (форма на предоставяне на безвъзмездна финансова помощ по чл. 55, ал. 1, т. 4 от ЗУСЕСИФ) в размер до 8% от допустимите преки разходи по проекта. Съгласно т. 4.3 от Условията за изпълнение на проекти, финансирани по Оперативна програма „Добро управление” по Процедура BG05SFOP001-2.006 (Приложение № 6 към Насоките за кандидатстване) в процеса на отчитане бенефициентът не представя разходооправдателни и отчетни документи за непреките разходи. Бенефициентът представя единствено документи/материали, доказващи, че е изпълнил мерките за информация и комуникация в съответствие с разпоредбите на Приложение XII от Регламент (ЕС) № 1303/2013 и Единния наръчник на бенефициента за прилагане на правилата за информация и комуникация 2014-2020 г.

### Възлагането на дейността по управлението на проекта бенефициентът следва да извърши при спазване на нормативната уредба, относима за конкретния случай и съобразно спецификите на основното правоотношение, по което служителите, номинирани за ръководител и счетоводител по проекта, са страна.

## **Въпрос № 31 получен на 21.02.2018 г. от г-жа Марияна Тодорова,** [**stilianova70@abv.bg**](mailto:stilianova70@abv.bg)

## Добър ден,

## бих искала да Ви запитам НВУ "В.Левски" - В.Търново може ли да кандидастваме по процедура BG05SFOP001-2.006 - Специализирани обучения за централната администрация.

## Благодарим Ви предварително!

## доц.д-р инж. Марияна Тодорова

### **Отговор на УО на ОПДУ, публикуван на 22.02.2018 г.**

### Процедура BG05SFOP001-2.006 „Специализирани обучения за централната администрация“ е предназначена да финансира обучения на служители в централната администрация. В т. 12, подточка 1 от Насоките за кандидатстване (НК) като допустими кандидати по процедурата са посочени централните администрации на изпълнителната власт, така както същите са дефинирани в чл. 38, ал. 1 от Закона за администрацията (ЗА). В т. 12, подточка 2 от НК като допустими кандидати са обхванати други органи на държавна власт на национално ниво и/или техните администрации извън изпълнителната власт, създадени със специален закон или Конституцията на Република България.

### Съгласно действащата нормативна уредба Националният военен университет "Васил Левски" (НВУ "Васил Левски") не е централна администрация по смисъла на чл. 38, ал. 1 от ЗА. Макар и НВУ "Васил Левски" да е отделно юридическо лице, структура на пряко подчинение на министъра на отбраната, основните дейности и функции на университета не са във връзка с осъществяването на изпълнителната власт. НВУ "Васил Левски"не е и друг орган на държавна власт на национално ниво или администрация на такъв орган извън изпълнителната власт.

### В този смисъл, НВУ "Васил Левски" не е допустим кандидат по Процедура BG05SFOP001-2.006 „Специализирани обучения за централната администрация“.

### НВУ "Васил Левски" е държавно висше училище и предвид демаркацията между Оперативна програма „Добро управление“ (ОПДУ) и Оперативна програма „Наука и образования за интелигентен растеж“, не може да бъде финансиран от ОПДУ нито по посочената процедура, нито по която и да било друга процедура.

## **Въпрос № 32 получен на 25.02.2018 г. от Екип на "Йотов Консулт" ЕООД,** [**officesofia@yotov-consult.com**](mailto:officesofia@yotov-consult.com)

## Уважаеми господа,

## В т.24 от Насоките по процедурата е посочено, че напр. 4. Декларация на Кандидата – Приложение 3 се подписва от законния представител на Кандидата по един от следните начини: 1. Декларацията се подписва на хартиен носител, сканира се и се прикачва в Раздел 12 от ФК; или 2. Декларацията се подписва с КЕП и се прикачва в Раздел 12.

## В същото време на стр.26 от Насоките по процедурата е записано, че Всички документи, които се прикачват в Раздел 12 от ФК се подписват и с КЕП от законния представител на Кандидата или от оправомощеното за целите на подаването на проектното предложение лице.

## Моля за Вашите разяснения за следното:

## 1. Ако документ е подписан от представляващия кандидата и сканиран, то следва ли същият да бъде подписан и с КЕП на кандидата. Следва ли и всеки от останалите приложени документи да бъде подписан и с КЕП.

## 2. Ако проектното предложение ще се подаде от упълномощено лице, различно от официалния представляващ кандидата, то следва ли всички декларации да се попълнят от името на упълномощеното лице и да се подпишат от упълномощеното лице или упълномощеното лице само ще подпише с КЕП и ще входира проектното предложение, а декларациите могат да бъдат попълнени и подписани (след което сканирани) от официалния представляващ кандидата. Следва ли също така изрично в пълномощното да е посочен текст за оправомощаване за подписване на придружаващите декларации или само за подписване и входиране на проекта.

## 3. Квалифицираният електронен подпис следва да бъде на името на представляващия кандидата като физическо лице (или на името на упълномощеното лице) или на името на организацията - кандидат, с автор представляващия кандидата (или с автор упълномощеното лице).

## С уважение

## Екип на

## "Йотов Консулт" ЕООД

### **Отговор на УО на ОПДУ, публикуван на 27.02.2018 г.**

### Всеки от документите, изисквани на етап кандидатстване (с изключение на приложенията към финансовата обосновка), следва да бъде подписан с квалифициран електронен подпис (КЕП) с отделна сигнатура (Detached) преди да бъде прикачен в Раздел 12 „Прикачени електронно подписани документи“ от Формуляра за кандидатстване (ФК), независимо дали документът е изготвен и подписан на хартия и сканиран или е в електронен вид. Документът следва да бъде подписан от законния представител на кандидата или от оправомощено за целите на подаването на проектното предложение лице с опцията "Detached Signature", при която се генерира отделен файл за подписа. Всеки от посочените документи следва да бъде прикачен в съответното поле в колона „Файл“ на Раздел 12 от ФК чрез натискане на бутона „Изберете файл“. След прикачване на документа, се прикачва и файла на подписа (генериран при подписване с опцията "Detached Signature") в съответното поле в колона „Подпис“ на същия раздел чрез натискане на бутона „Изберете файл“. В т. 24 от Насоките за кандидатстване (НК) по процедурата, на стр. 25, има специфично изискване по отношение на Декларациите (Приложения 2 и 3 към НК), а именно същите да са подписани единствено от законния представител на кандидата. Ето защо, когато прикачената в колона „Файл“ декларация е попълнена и подписана само електронно, в полето в колона „Подпис“ срещу нея се прикачва КЕП с отделна сигнатура (Detached) на законния представител на кандидата. Когато прикачената в колона „Файл“ декларация е попълнена и подписана на хартия и сканирана, в полето в колона „Подпис“ срещу нея може да бъде прикачен КЕП с отделна сигнатура (Detached) както на законния представител на кандидата така и на оправомощено за целите на подаването на проектното предложение лице.

### Съгласно т. 23 от НК по процедурата проектното предложение не може да бъде подадено от упълномощено лице, а само от законния представител на кандидата или от **оправомощено** за целите на подаването лице, т.е. от служител на администрацията-кандидат, оправомощен конкретно за подаването на проектното предложение. В документа за оправомощаване трябва да е изрично записано, че лицето е оправомощено да подаде проектно предложение по Процедура BG05SFOP001-2.006 „Специализирани обучения за централната администрация“,

### както е посочено в т. 23 на стр. 24 от НК. Съгласно т. 24 от НК **Декларациите (Приложения 2 и 3 към НК по процедурата) се подписват единствено от законния представител на кандидата**, като това са единствените два документа, изисквани на етап кандидатстване, които не могат да бъдат подписани от оправомощено лице. Относно подписването с КЕП и прикачването на декларациите, моля вижте отговора на първия въпрос. НК не съдържат изискване относно вида на КЕП. Допустимо е КЕП да бъде както на името на физическото лице-законен представител на кандидата или оправомощено за целите на подаването на проектното предложение лице, така и на името на организацията-кандидат, с автор законния представител на кандидата или оправомощеното лице.

## **Въпрос № 33 получен на 28.02.2018 г. от Изабелла Цветанова,** [**i.tsvetanova@adfi.minfin.bg**](mailto:i.tsvetanova@adfi.minfin.bg)

## Уважаеми госпожи и господа,

## 

## Моля за разяснение относно предвидената възможност проектното предложение да бъде подадено от оправомощено от кандидата лице. Конкретно, какъв документ е допустим за нуждите на подаването – заповед, пълномощно или друг?

## 

## С пожелание за успешен ден,

## 

## Изабелла Цветанова

## Гл. експерт в отдел ИOК, Дирекция ФСДУЧРИОК

## Агенция за държавна финансова инспекция

**Отговор на УО на ОПДУ, публикуван на 02.03.2018 г.**

### В т. 23 и т. 24 от Насоките за кандидатстване (НК) по процедурата е предвидена възможността проектното предложение да се подаде в ИСУН от оправомощено за целите на подаването лице. В този случай към проектното предложение (в Раздел 12 от Формуляра за кандидастване) следва да се прикачи сканиран документът за оправомощаването. В документа трябва да е изрично записано, че лицето е оправомощено да подаде проектно предложение по процедура BG05SFOP001-2.006 „Специализирани обучения за централната администрация“.

### НК не уточняват какъв точно трябва да бъде документът за оправомощаването, но той следва да е вътрешнослужебен акт, с който се създават права и задължения за подчинено на ръководителя на съответната администрация лице (служител) да подаде в ИСУН проектно предложение на тази администрация, в качеството й на кандидат по посочената процедура. Най-често в подобни случаи оправомощаването се извършва със заповед.

### Пълномощно не може да се използва, тъй като упълномощаването е институт на частното право и не може да се приложи в отношенията между орган по назначаването или работодател и неговите служители в случаите на делегиране на правомощия.

### Уважаеми кандидати,

### Съгласно чл. 26, ал. 8 от Закона за управление на средствата от Европейските структурни и инвестиционни фондове (ЗУСЕСИФ), чл. 5, ал. 3 от ПМС № 162/2016 г. и т. 27 „Допълнителна информация“ от Насоките за кандидатстване по процедура BG05SFOP001-2.006, кандидатите по процедурата могат да искат разяснения по Насоките за кандидатстване и приложенията към тях в срок до три седмици преди изтичането на срока за кандидатстване. По процедура BG05SFOP001-2.006 „Специализирани обучения за централната администрация“ предвид крайния срок за кандидатстване - 21.03.2018 г., срокът за искане на разяснения изтече на 28.02.2018 г.

### Във връзка с това ви информираме, че Управляващият орган на Оперативна програма „Добро управление“ няма да дава разяснения или да отговаря на въпроси получени след 28.02.2018 г.

### УО на ОПДУ Ви пожелава успех при подготовката и подаването на проектните предложения.